Diari Oficial de la Generalitat Valenciana


Sumari del DOGV 7146, del 06-11-2013 (2013/10883)

RESOLUCIÓ conjunta de 24 d'octubre de 2013, de la Conselleria de Presidència, Agricultura, Pesca, Alimentació i Aigua, i la Conselleria d'Infraestructures, Territori i Medi Ambient, per la qual s'aproven les tarifes per a la prestació de servicis professionals aplicables a les actuacions a encarregar a Vaersa, en qualitat de mitjà propi instrumental de l'Administració de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7146

Data del DOGV
:   06-11-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/10130


Data del document
:   24-10-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ conjunta de 24 d'octubre de 2013, de la Conselleria de Presidència, Agricultura, Pesca, Alimentació i Aigua, i la Conselleria d'Infraestructures, Territori i Medi Ambient, per la qual s'aproven les tarifes per a la prestació de servicis professionals aplicables a les actuacions a encarregar a Vaersa, en qualitat de mitjà propi instrumental de l'Administració de la Generalitat. [2013/10074]  
La Llei 12/2010, de 21 de juliol, de la Generalitat Valenciana, de Mesures Urgents per a Agilitzar l'Exercici d'Activitats Productives i la Creació d'Ocupació, que en l'article 4 regula el règim jurídic de la societat mercantil Vaersa, en l'últim paràgraf de l'apartat 9 establix «Les tarifes hauran de ser elaborades i aprovades per l'Administració de la Generalitat, en la forma que es determine reglamentàriament.»  
Davant de la falta de desplegament normatiu i la necessitat que l'empresa Vaersa dispose d'unes tarifes per a la realització dels treballs en què puga actuar com a mitjà propi de l'Administració, la Conselleria d'Infraestructures, Territori i Medi Ambient convoca la Conselleria de Presidència, Agricultura, Pesca, Alimentació i Aigua; la Conselleria de Governació i Justícia, i la Conselleria d'Indústria, Turisme i Ocupació, a la Comissió Interdepartamental per a l'elaboració de les tarifes, que queda constituïda el 17 de juliol de 2013. En la reunió de 8 d'octubre de 2013, la Comissió ha acordat aprovar un catàleg inicial de tarifes de servicis i elevar-lo per a l'aprovació definitiva.  
  
Addicionalment, la clàusula sèptima del conveni de col·laboració de la Generalitat, en matèria d'actuacions de la seua competència amb el mitjà propi instrumental Valenciana d'Aprofitament Energètic de Residus, SA, de 22 de febrer de 2000, determina que l'aprovació de noves tarifes, la modificació de les existents i les fórmules de revisió, la realitzarà l'Administració agrària i mediambiental.  
Com a resultat del treball de la Comissió, s'ha elaborat un catàleg de tarifes per a la prestació de servicis professionals i s'ha elevat perquè l'aproven el conseller de Presidència, Agricultura, Pesca, Alimentació i Aigua i la consellera d'Infraestructures, Territori i Medi Ambient.  
  
En conseqüència amb l'anterior, i a proposta del president de la Comissió Mixta per a l'Elaboració de Tarifes Vaersa, s'acorda:  
  
Primer  
L'aprovació de les tarifes per a la prestació de servicis professionals aplicables a les actuacions a encarregar a Vaersa, en qualitat de mitjà propi instrumental de l'Administració de la Generalitat.  
  
Segon  
Les dites tarifes s'incrementaran en un 4 per cent en concepte de gastos generals.  
  
Tercer  
L'aplicació de la noves tarifes s'efectuarà per a tots els expedients la data d'inici dels quals siga a partir de novembre de 2013.  
  
Quart  
El període de validesa de les dites tarifes serà d'un any prorrogable.  
  
Quint  
El sistema d'actualitzacions la farà, a través de la revisió anual de les tarifes, la mateixa Comissió.  
  
València, 24 d'octubre de 2013.- El conseller de Presidència, Agricultura, Pesca, Alimentació i Aigua: José Císcar Bolufer. La consellera d'Infraestructures, Territori i Medi Ambient: Isabel Bonig Trigueros.